khistorydata/jeongjo-sjw-relations huggingface dataset:
정조 10년
丙午四月十一日午時。上御重熙堂。左副承旨入侍時。左副承旨趙衍德。假注書金祖淳。記事官李崑秀尹行任。以次進伏訖。上曰。工曹判書入侍。賤臣承命出。與工曹判書李文源偕入進伏。上曰。今日之雨。可謂甘霈矣。文源曰。麥穗稻秧。俱可蘇靑矣。上曰。實注書入侍。賤臣承命出。與金孝建偕入進伏。上敎孝建曰。城隍發告祭所。摘奸以來。孝建承命出去。命書傳敎曰。甘霖伊始。沛然可期。道內列邑均沾與否。須卽陸續狀聞事。下諭于兩西道伯。上曰。有旨。卽卽成送事。分付。賤臣承命出傳。命書傳敎曰。直欲存事體。前判書金履素敍用。又命書傳敎曰。登科年三十七以上。例皆應講。閣臣與他講員自別。則亦當首呈擧案。而今於殿座之後。始以進書啓來呈。釋褐未幾。便生怠心。此已萬萬稽緩。若此而何責閣職之淬礪。直閣鄭大容爲先罷職。以礪新進慢忽之習。命書傳敎曰。右承旨馳詣永寧殿。奉審以來。上曰。工判退去。文源退出。上曰。政望催促。賤臣承命出傳。命書傳敎曰。專經文臣殿講居首奉常主簿金珍恪。依例捧傳旨。以慶尙監司狀啓。浦項別將李大蕃。極活人命。至於五十八名。論賞一款。令該曹稟處事。命書傳敎曰。向因朝參時所懷京江極活人。依舊例。隨報論賞之意。已有下敎矣。觀此狀本。浦項別將李大蕃。兩次極救。至於半百餘名之多。極爲可嘉。道臣枚擧登聞。則可知實蹟之皎然。此等人。須有論賞之擧。可勸來後。賞典。令該曹。今日回啓。仍令今日政。下批旨。左承旨入侍。賤臣承命出。與行左承旨趙時偉偕入進伏。上曰。雨漏處何也耶。時偉曰。第七室龕內東邊靑斑子。如第一井滲漏矣。上曰。不至大段乎。時偉曰。然矣。以專經文臣居不人。禁推傳旨。命書傳敎曰。禁推則分揀。各於本司入直能誦後。草記。待批下替直事。分付。以監察茶時取稟。命書傳敎曰。在外臺諫與大司憲許遞。前望單子入之。待下批牌招茶時。又命書傳敎曰。奏御文字。何等莫重。而政望有此前所未有之駭擧。吏曹參議李集斗推考。又命書傳敎曰。明日慰安祭受香相値。晝講停。命退。諸臣以次退出。
정조 10년
丙午四月十一日酉時。上御重熙堂。軍士房承旨入侍時。行左承旨趙時偉。假注書金祖淳。記事官李崑秀尹行任。以次進伏訖。上曰。今日之雨。甚好矣。時偉曰。然矣。上曰。得無不足之慮否。時偉曰。付秧則果不足。沾麥則浹洽矣。上曰。全羅道雨澤。何如云耶。時偉曰。去月卄七日雨快足。故不望云矣。上曰。承文院移設處。何以爲之云耶。時偉曰。送郞官看審圖形。送于領相。姑無回奏之端矣。時偉曰。今因承文院言端。有所仰稟者。該院所奉寶匣。今至十餘年云。而仍爲奉置闕下公廨。有所未安。故敢此仰達矣。上曰。明日奉安于奉謨堂。可也。出擧條上曰。兵判喜否。時偉曰。安得不喜乎。上曰。聞前戶判欲開銅店。而未及爲之云。承旨見戶判。以勿爲開店之意。傳之也。仍命退。諸臣以次退出。
정조 10년
行都承旨李敬養坐。行左承旨趙時偉坐直。右承旨洪仁浩坐。左副承旨趙衍德坐。右副承旨李頤祥在外。同副承旨徐有成坐直。注書金孝建病一員未差。假注書金祖淳仕直。事變假注書李宗烈仕。
정조 10년
傳于李敬養曰。禮房承旨馳詣永寧殿。奉審摘奸以來。
정조 10년
趙時偉啓曰。同副承旨洪明浩。今日不爲仕進。卽爲牌招。何如。傳曰。許遞。前望單子入之。
정조 10년
李敬養啓曰。右副承旨李頤祥。時在京畿廣州地。斯速乘馹上來事下諭。何如。傳曰。允。
정조 10년
以執義趙弘鎭。掌令宋銓牌不進罷職傳旨。傳于趙衍德曰。只推。
정조 10년
傳于趙衍德曰。京畿監司入侍。
정조 10년
傳于趙衍德曰。工曹判書入侍。
정조 10년
以濟州牧使狀啓。人物渰死事。傳于趙衍德曰。渰死之數。若是夥然。聞甚驚惻。特令該牧使勿拘常格。妻孥另加顧恤。更令新牧使浦邊設祭。祭文令道伯撰送。渰死人等。如有身役半布。一竝蕩減事。令廟堂分付。
정조 10년
趙衍德。以戶曹言啓曰。時御所各司雨漏處。今月十二日修改事。草記。允下矣。雨勢如此。更爲擇日擧行。何如。傳曰。允。
정조 10년
趙時偉。以刑曹言啓曰。因賑恤廳堂上徐有隣所啓。分付京兆。部隷洞任中。以除草掃雪等事。憑藉犯科之類。詳細査出。移送攸司懲治後。使之草記可也事。命下。而卽接漢城府移文。則以爲。自本府招致該部書員及各契江上任掌。一一査問。則西部孔德里任掌柳春輝。甕里上契任掌廉得麟。下契任掌崔福得。賑恤倉契任掌石益包。倉前里任掌朴思潤。萬里倉契任掌金世潤。黑石里任掌朴枝蕃。麻浦任掌張世輝等。各該部書員申鎭弼。前後坊役民丁出役事。皆已自服。竝爲移送云矣。取考律文。則大明律制書有違條有曰。凡奉制書。有所施行而違者。杖一百。依此律。任掌柳春輝等。書員申鎭弼。各決杖一百。懲治放送之意。敢啓。傳曰。竝刑推。一次放送。該吏則杖配。以示嚴法信令之意。可也。
정조 10년
趙衍德。以刑曹言啓曰。今四月初九日。東部長位里居童蒙崔億萬來告內。其父七奉。被打於同里居朴汝出伊及其子枝蕃龍石等處。至於致命云。故檢驗事。捧甘當部矣。卽接初檢官東部奉事林淳浩牒呈。則昨日初檢後。日暮不得入城。經夜於檢所近處。而罪人汝出伊等三漢。出付刑鎖。夜間脫枷逃走云矣。罪囚逃躱之弊。間或有之。而檢所逃失。前所未聞。萬萬驚駭。刑鎖部屬等。爲先自臣曹。各別刑推。使之不多日內。跟探捉納後。依律嚴處。亦令兩捕廳別定伶俐校卒。另飭譏詗。以爲卽速捕捉之地。而當該初檢官林淳浩。亦有不能檢飭之罪。令該府拿問處之。何如。傳曰。失囚之律。京外何異。嚴飭當部捕廳。使之限內捉納。萬一愆限。依律堪罪之意。更爲草記。可也。
정조 10년
大司憲金思穆啓曰。臣之言議風采。本不合於淸朝風憲之職。而除命之下。不敢久淹。冒沒出肅。粗伸叨謝之忱。第臣所帶摠戎使。亦係將兵之任也。將臣不得兼兩司長官。旣有定式。載於通編。則法在必遞。義難冒據。未諳格例。今始來避。所失大矣。以此以彼。何可一刻晏然於臺次乎。請命遞斥臣職。答曰。勿辭。
정조 10년
趙衍德啓曰。大司憲金思穆。再啓煩瀆。退待物論矣。傳曰。知道。
정조 10년
副司直徐有慶疏曰。伏以。臣家有拘忌。病又沈綿。數遭賓對。連事懸頉。病裏惶縮。如負大何。此際見差癘壇享官。顧今聖上憂勤。溫綸渙發。憫疹疫之肆行。念神人之一理。修復郊壇。誕擧祀典。德至厚也。事甚盛也。況臣區區所自效者。惟在於殫竭筋力。報答涓埃。則今於祝幣贊唱之列。豈敢不竭蹶趨承。而身犯染。勢無以冒入脩門。玆敢離次具疏。仰瀆崇嚴。伏乞亟命攸司特許變通。以成享事。仍治臣瀆擾之罪。以肅朝綱。不勝幸甚。答曰。省疏具悉。卿其勿辭調理。
정조 10년
丙午四月十二日卯時。上御重熙堂。左副承旨入侍時。左副承旨趙衍德。假注書金祖淳。記事官李崑秀尹行任。原任直閣鄭東浚。以次進伏訖。上曰。京畿監司入侍。出榻敎賤臣承命出。與京畿監司徐有防偕入進伏。上曰。奉審承旨還來與否。知入。賤臣承命出傳。還入奏曰。今方入來之矣。命讀公事。衍德讀奏。命退。諸臣以次退出。
정조 10년
丙午四月十二日酉時。上御重熙堂。左副承旨入侍時。左副承旨趙衍德。假注書金祖淳。記注官承膺祚。記事官尹行任。以次進伏訖。上曰。工曹判書入侍。賤臣承命出。與工曹判書李文源偕入進伏。上曰。奉審爲之乎。文源曰。未承下敎。故不敢爲之矣。上曰。今日役事。何如耶。文源曰。今日始役。似當於數日間畢役矣。上曰。赴役軍無不足之慮乎。文源曰。陵軍外附近民人。亦皆赴役。故軍則不患不足矣。上曰。然則卿看役後入來。好矣。文源曰。凡百皆以停當分排。又有陵官輩董役。別無留看之事矣。上曰。然則望日往見。似好矣。文源曰。十四日當畢役。再明欲爲出去矣。上曰。局內諸陵。竝奉審以來。文源曰。然則十四日看役。十五日奉審乎。上曰。可矣。上曰。永祐園夾路所種柳木。能無枯死之慮耶。文源曰。雖或枯死。若値潦雨。則自當蘇生矣。上曰。竹梁浦。白虎邊民家。欲爲募入。有何好策耶。文源曰。其近處。田畓皆京中卿宰家物。故百姓無可耕食者。若得一邊買取田畓。一邊募入。則庶有其效矣。上曰。自戶曹買取。事面張大。與訓將相議爲之。好矣。上曰。承旨。以李頤祥頒布。命書榻敎曰。新除授承旨牌招察任。命退。諸臣以次退出。
정조 10년
傳于李敬養曰。都承旨左副承旨。與雜科新恩入侍。
정조 10년
徐有成啓曰。大司憲金思穆引避退待。已至經宿。尙未處置。事甚未安。未肅拜外。呈告人員。竝卽牌招。以爲處置之地。何如。傳曰。煩事。御將之帶諫長者。雖有引避遞改之例。至於摠使。論以格例。未必應遞。且守廳與摠廳等。而守使若除臺職。則亦豈可引避。然文宰摠帥。係是罕有之擧。都憲之避嫌。無或爲怪。仍帶當否。問議于大臣以啓。
정조 10년
趙時偉啓曰。十六日儒生殿講爲之事。命下矣。處所以何處爲之乎。敢稟。傳曰。宣政殿爲之。
정조 10년
以來十八日。專經武臣殿講取稟。傳于趙衍德曰。爲之。
정조 10년
趙衍德啓曰。御營大將李柱國焚黃事。京畿竹山地。今方出去矣。所佩命召。來請還納。何似爲之。敢稟。傳曰。仍佩往來。
정조 10년
趙時偉啓曰。御營大將李柱國。仍佩往來事。命下矣。將兵之任。不可一刻無摠察之人。何以爲之。敢稟。傳曰。訓鍊大將兼察。牌招聽傳敎。
정조 10년
徐有成啓曰。御營兼大將具善復。俄已出牌矣。身病猝重。不得承膺。將任兼察。一時爲急。何以爲之。敢稟。傳曰。禁衛大將兼察。牌招聽傳敎。
정조 10년
以黃海監司狀啓。會付留庫穀中。限三萬石加分。令廟堂稟旨分付事。傳于洪仁浩曰。依狀請施行事。回諭。
정조 10년
徐有成。以賑恤廳言啓曰。四部字內。掩骸都數。雇軍器械雜物等價及看役官員計士將校員役。依下敎。別單書入之意。敢啓。傳曰。知道。掩骸之數。若是夥多。自宣傳官備郞及賑郞部官。以至校吏卒隷。四十餘日暴陽勞苦。雖曰各是職分。渠輩之勤於供役。足可尙也。官員不必擧論。校吏等。宜恤力役之勞。略做工募役價之例。自該曹該廳。分秩欲給木布。可也。
정조 10년
徐有成。以吏曹言啓曰。恩津幼學尹德模。限內不爲現身。戶口亦不來呈。上言內辭緣置之。何如。傳曰。允。
정조 10년
李頤祥。以左邊捕盜廳言啓曰。去夜五更量。幼學吳錫祺。犯夜被捉。而係是士子。移送秋曹之意。敢啓。傳曰。知道。
정조 10년
徐有成。以刑曹言啓曰。因左邊捕盜廳啓辭。去夜五更量。犯夜幼學吳錫祺。移送秋曹事。命下矣。犯夜人吳錫祺。依更數。決笞三十度放送之意。敢啓。傳曰。知道。
정조 10년
義禁府照目。吏曹參議李集斗矣。奏御文字。何等莫重。而政望有此前所未有之駭擧。推考。罪杖六十收贖。奪告身一等。私罪。奉敎附過放送爲良如敎。
정조 10년
義禁府啓目。宣川府使柳鎭琡原情云云。傳旨內辭緣。泛稱遲晩。所當請刑是白乎矣。曾經宣傳官勿爲請刑。載在大典通編。議處。何如。判付啓。傳曰。依允。
정조 10년
義禁府啓目。宣傳官李周鳳原情云云。傳旨內辭緣。泛稱遲晩。所當請刑是白乎矣。宣傳官勿爲請刑。載在大典通編。議處。何如。判付啓。傳曰。依允。
정조 10년
義禁府啓目。於蘭前萬戶辨璞原情云云。問目內辭緣。泛稱遲晩。所當請刑是白乎矣。年過七十。法不當請刑。議處。何如。判付啓。傳曰。依允。
정조 10년
兵曹判書鄭昌聖疏曰。伏以。臣於昨日陪衛之班。忽伏承夏官新除之命。逬出殿門。神精惶惑。天臨咫尺。冒死違召。而再牌踵臨。株守難固。惟以義分爲重。未免副急暫出。反省初心。終宵愧汗。罔知所以自措也。噫。臣之本末長短。不待歷擧。惟我聖明洞燭之無餘矣。臣之通籍。亦多年所。而名雖宰列。疏實冗散。斷其平生。分甘棄捐。不料衰晩之境。猥蒙簡拔之眷。十載之間歷揚淸顯。卿班崇秩。計歲超躐。偏沐洪造。居常感祝。區區涓埃之報。惟在於守分保拙。毋致貽累於聖簡而已。要職緊務。初非所期。今此中權之任。何嘗夢寐之攸及。古之詰戎兵掌邦政。卽是職也。遴選之方。最稱難愼。挽近乏人。雖或濫竽。亦豈有如臣無似。竊吹於其間者乎。本迂愚。不曉事務。而韜鈐甲兵。尤不啻瞽之色。聾之音也。不獨自知者甚明。抑亦儕友之所悉。而一朝置之於戎壇之上。責之以兵事之重。當世介胄之用舍陶甄。欲使之權度鑑別。則奚異於蛟負山而駑服箱哉。況臣平居。罕接人客。靺𩋾之踵門絶少。武弁之識面無幾。地閥之華冷。人品之優劣。無從詳知。又因犬馬之齒。已屆遲暮。强記之性。漸覺冥鈍。甚或見面而回頭錯認。聞名而過耳旋忘。如是而銓注排擬。將何以平物情公選擧哉。畢竟狼狽。自速釁咎。理必無幸。與其僨事而獲戾。無寧量己而自處。何可以黽勉暫膺。仍爲盤礡匪據之計乎。殿下。父母於臣。天地於臣。隨事曲庇。以至今日。則必不忍强其所不能。俾至於顚躓而後已。玆陳肝血之懇。冀蒙鞶褫之恩。伏乞聖明。亟賜矜諒。特許鐫改。以重官方。以安私分。千萬幸甚。答曰。省疏具悉。卿其勿辭行公。
정조 10년
副司直鄭好仁疏曰。伏以。臣見差西郊癘祭獻官預差之任。以實差臣徐有慶之陳疏付標。以臣陞實。臣素乏才能。區區自效。惟在於筋力奔走。如非實故之難强。未嘗圖免。聖鑑庶或俯燭。而第目今臣家。疹憂方張。日昨賓對。亦不敢唐突進身。今此享官之任。實差旣以犯染蒙遞。則臣之處義。宜無異同。玆敢離次陳。聖明俯垂諒察。亟賜變通。以幸公私焉。答曰。省疏具悉。卿其勿辭。
정조 10년
丙午四月十三日卯時。上御春塘臺。都承旨左副承旨。與雜科出身入侍時。行都承旨李敬養。左副承旨趙衍德。假注書金祖淳。記注官承膺祚。記事官尹行任。待敎李崑秀。以次進伏訖。上曰。雜科出身。以次進前奏姓名。雜科出身人員。各奏姓名訖。上命雲觀出身。各以其學。誦天文地理命課之書。司譯院出身。誦漢語淸語倭蒙古等語。計士。誦幾何源分望海圖等書。諸出身各奏其藝訖。上命雜科出身。應製以進。命敬養書應製題銘拱北門。限未時。懸題後。上曰。承旨權退。上入內次。少選。又命承旨入侍。命書傳敎曰。未下直守令。皆令明日辭朝。上親考應製試券訖。命書榻敎曰。製述居首洪處綏。紙二卷筆三枝墨二笏。李儀文金漢泰朴逈秀。紙一卷筆二枝墨一笏賜給。命退。諸臣以次退出。
정조 10년
行都承旨李敬養坐直。行左承旨趙時偉坐。行右承旨申大升未肅拜。左副承旨洪仁浩坐。右副承旨趙衍德坐直。同副承旨李頤祥在外。注書金孝建仕一員未差。假注書金祖淳仕直。事變假注書李宗烈仕。
정조 10년
李敬養啓曰。禁衛營將官來言。今日本營軍兵。日次私習云矣。敢啓。傳曰。知道。
정조 10년
李敬養啓曰。御營廳將官來言。今日本廳軍兵。日次私習云矣。敢啓。傳曰。知道。
정조 10년
傳于李敬養曰。都承旨入侍。
정조 10년
洪仁浩啓曰。故事。御將之帶諫長者。雖有引避遞改之例。至於摠使。論以格例。未必應遞。且守廳與摠廳等。而守使若除臺職。則亦豈可引避。然文宰摠帥。係是罕有之擧。都憲之避嫌。無或爲怪。仍帶當否。問議于大臣以啓事。命下矣。問議于領議政鄭存謙。則以爲。大典通編增條有曰。將臣不得兼兩司長官。此謂臺職當遞也。守摠兩營。與三局差異。而入於五營之制。大典通編刊行之後。守摠兩帥之不得兼兩司長官。宜無異同。伏惟上裁云矣。敢啓。傳曰。議原大臣。
정조 10년
洪仁浩啓曰。故事。御將之帶諫長者。雖有引避遞改之例。至於摠使。論以格例。未必應遞。且守廳與摠廳等。而守使若除臺職。則亦豈可引避。然文宰摠帥。係是罕有之擧。都憲之避嫌。無或爲怪。仍帶當否。問議于原任大臣事。命下矣。問于原任大臣。則領府事金尙喆。病不收議。判府事徐命善。以爲。守摠兩營。將在內而軍在外。若當大閱聚軍之時。固當入於五營之制。而不然則只遙領而已。視諸三營。事面自異。通編所謂將臣。似指三營大將而言。守摠兩使之不當渾議。誠如聖敎。雖以守禦使言之。除拜之人。多在正二品以上。故兩司長官罕有兼帶者。臣雖不能指的仰對。而在前必有可據之例。摠戎使之以此旁照。恐無可疑。伏惟上裁云。領敦寧洪樂性病不收議。判府事李福源。以爲。將臣之不得兼兩司長官。蓋以兩職之皆至重至要。不可兼行也。守摠兩師。雖與三營有間。出而鍊兵。入或留營。謂非將臣。亦不可得。臺廳非佩符之地。營門無戴豸之義。故例未詳如何。而事體終有掣礙。伏惟上裁云。判府事金熤。以爲。凡官職之不相兼者。或以職務之相妨也。或以體例之相礙也。職務無相妨。體例無相礙。則恐不必不可相兼。而將臣之不得兼兩司長官。載在通編。則是或以臺銜之重。絶異於尋常官職。故爲將任者。它職則可兼。而臺銜則不可兼耶。其於守摠兩營。名雖將任。而任之重務之劇。視諸訓禁御三營。不啻有間。似不可與三營而一例之矣。第臣未知在前已例之果如何。則事係官方。不敢臆對。伏惟上裁云矣。敢啓。傳曰。知道。從多議施行。
정조 10년
禁府堂上前望單子入之。判義禁金華鎭。知義禁李在簡。同義禁沈豐之落點。
정조 10년
趙時偉啓曰。吏曹判書李命植。參議李集斗牌不進推考傳旨及罷職傳旨。今方捧入。而開政命下之後。如是違牌。不卽擧行。事甚未安。判書更卽牌招。何如。傳曰。參議只推。與判書。更爲牌招。
정조 10년
有政。吏批。判書李命植進。參判未差。參議李集斗。行都承旨李敬養進。以朴天衡爲大司諫。尹載命爲持平。吳泰賢爲校理。尹翊烈爲副校理。李勉兢爲兼弼善。李亨逵爲禮曹參判。金熙采爲兵曹佐郞。權濟應爲沔川郡守。
정조 10년
傳于趙衍德曰。在外判義禁。未肅拜同義禁許遞。今日政。以在京無故人差出。待下批牌招察任。
정조 10년
再政。吏批。以沈豐之爲兵曹參判。申大升邊得讓爲同義禁。金頤柱爲刑曹參判。
정조 10년
傳于李敬養曰。日次殿講在再明。大司成許遞。今日政差出。
정조 10년
有政。兵批。判書鄭昌聖進。參判蔡弘履。參議李亨元病。參知柳誼入直進。右副承旨趙衍德進。以金履素爲都摠管。黃昇源洪秀輔李明運爲副摠管。李海愚爲武兼。李商采爲部將。副護軍單徐秉德姜垣。副司直單徐有隣金履素申益彬李崇祜尹承烈趙鼎鎭洪明浩尹行元朴行淳。副司果單宋煥德。
정조 10년
傳于李敬養曰。啓下公事還又入啓當該承旨遞差。前望單子入之。待下批牌招察任。
정조 10년
承旨前望單子入之。申大升落點。
정조 10년
吏曹口傳政事。奎章閣直閣單鄭大容。
정조 10년
傳于李敬養曰。坐直承旨入侍。
정조 10년
傳于洪仁浩曰。時囚皆令今日內草記照律。趙濟魯亦爲草記照律。令次堂擧行。
정조 10년
洪仁浩。以賑恤廳言啓曰。本廳四部字內。掩骸別單草記批旨內。掩骸之數。若是夥然。自宣傳官備郞及賑郞部官。以至校吏卒隷。四十餘日暴陽勞苦。雖曰各是職分。渠輩之勤於公役。足可尙也。官員不必擧論。校吏等宜恤力役之勞。略倣工募役價之例。自該曹該廳分秩。題給木布可也事。命下矣。將校員役等。取考日字。分等磨鍊。倂與隨率旗手及使喚軍。一體施賞。而往復該曹。分半擧行後。別單書入之意。敢啓。傳曰。知道。
정조 10년
洪仁浩。以禁衛營言啓曰。今番銅龍門入直軍試放時。敎鍊官舍有樑柳葉箭邊一中。弓子一張。鳥銃貫一中。邊二中一名。木三疋。邊三中一名。木二疋。布一疋。貫一中。邊一中二名。各木二疋。邊二中一名。木一疋。布一疋。貫一中二名。各木一疋。邊一中十九名。各布一疋。依啓下單子。施賞之意。敢啓。傳曰。知道。
정조 10년
洪仁浩。以御營廳言啓曰。今番新營集春營入直將校軍兵試射放時。哨官金鍾翕。旗牌官史廷爀。柳葉箭邊一中。各弓一張。別武士金孝一。邊二中。弓箭一部。鳥銃貫二中。邊一中二名。各木三疋。布一疋。貫二中一名。木二疋。布一疋。貫一中。邊一中一名。木二疋。邊二中五名。各木一疋。布一疋。貫一中四名。各木一疋。邊一中十七名。各布一疋。依啓下單子施賞之意。敢啓。傳曰。知道。
정조 10년
洪仁浩。以御營廳言啓曰。依下敎。本廳吹鼓手鄭光順。衛將所軍士李今同朴春得。各決棍十五度。而使令金世得。決棍十五度後。移送秋曹之意。敢啓。傳曰。知道。
정조 10년
趙衍德。以義禁府言啓曰。時囚皆令今日內草記照律事。命下矣。保放罪人許𣷯還囚後。一體照律以入之意。敢啓。傳曰。知道。
정조 10년
李敬養。以刑曹言啓曰。以江民等除草掃雪事。部吏洞任等。照律草記批旨內。竝刑推一次放送。該吏杖配事。命下矣。依傳敎。各契任掌柳春輝廉得麟崔福得石益包朴思潤金世潤朴枝蕃張世輝各嚴刑一次放送。西部書員申鎭弼。決杖一百後。平安道中和府定配所押送之意。敢啓。傳曰。知道。
정조 10년
丙午四月十四日辰時。上御重熙堂。都承旨入侍時。行都承旨李敬養。記事官金孝建。記注官承膺祚。記事官尹行任。以次進伏訖。上曰。卿向筵有所奏之事云矣。今則從容仰陳之。可也。敬養曰。還穀之弊。西路最鉅。山郡則穀多民小。每有虛逋之患。沿邑則逐年發賣。漸至空匱之境。其爲不均。莫此爲甚。臣意。就還穀原簿。或爲移轉。或加釐整。以爲裒多益寡之政似好。下詢廟堂稟處。何如。上曰。稔聞此弊。而一戶所收。間有數十石之多云。此等處。不可無釐弊之擧。亦令廟堂稟處。可也。敬養曰。臣以前任慈山事。有仰達者矣。慈母山城。在於關西咽喉之地。而幅員雖損於北漢。險阻殆勝於鐵甕。積峙七邑之軍餉。儼成一路之關防。其在綢繆之圖。宜有固圉之策。而淸南防營。只在三和者。雖爲海道之瞭望。至於本府。則陸路控制。尤係要衝。若於本府。又設防營。與三和爲海陸猗角之勢。則實合備禦之方。下詢廟堂處之。何如。上曰。無論從施與否。係是關防事。第令廟堂稟處。可也。敬養曰。堂下守令。毋得乘轎。法意甚重。而近來紀綱懈弛。雖以西路守令言之。堂下文蔭。輒乘有屋之轎。武弁守宰。間或有濫乘下裝者。禁令之如是冒犯。殊極可駭。臣以爲嚴飭諸道。申明舊典。如有犯禁者。隨現重繩似好。故敢此仰達矣。上曰。聞甚可駭。更令嚴飭。至於武倅事。尤極駭然。令新道伯。各別察飭。首犯者。先卽狀聞。以爲懲一之地。可也。敬養曰。我朝活人署。卽宋之濟生院遺制。而近來㿀疹。便同時令。遍熾京外。尙未開霽。而氓俗蚩蚩。未諳當劑。在朝家軫念之道。宜有濟活之策。臣意則令典醫監惠民署。講究相當之藥方。頒示諸道似好。而臣方待罪活人提擧之任。故敢此仰達矣。上曰。卿之所奏。正合予意。以此意出擧條。令廟堂商確稟處。可也。出擧條命退。承史以次退出。
정조 10년
丙午四月十四日午時。上御重熙堂。左副承旨入侍時。左副承旨趙衍德。假注書金祖淳。記事官李崑秀尹行任。檢校直閣徐鼎修。以次進伏訖。上命書傳敎曰。禮房承旨馳詣宗廟景慕宮。奉審摘奸以來。以寶劍望筒。命書傳敎曰。懸頉人及時帶別軍職。竝許遞。政官牌招開政。上曰。左承旨入侍。賤臣承命出。與左承旨趙時偉偕入進伏。命書傳敎曰。明日奉審相値。前直閣鄭大容敍用。仍任前職。時偉曰。近來閭巷間。疹疫漸熾。尋醫製藥之人。或於夜中往來街路。而輒爲巡邏所捉。治療之方。未免遲滯云。此甚可悶。臣意則巡邏校卒輩。如逢邀醫買藥之類。跟往醫家。偕至藥肆。明知眞的。則勿爲執捉。恐合事宜。故敢此仰達矣。上曰。依爲之。出擧條命退。諸臣以次退出。
정조 10년
丙午四月十四日初更三點。上御重熙堂。都承旨入侍時。行都承旨李敬養。假注書金祖淳。記事官李崑秀尹行任。以次進伏訖。上曰。左副承旨兵曹判書入侍。賤臣承命出。與左副承旨趙衍德。行兵曹判書鄭昌聖偕入進伏。上曰。判堂有嫌避。尹承烈老病。竝改差。今日政擬入事。分付。賤臣承命出傳。上敎昌聖曰。卿之加資。到今方免無味矣。昌聖曰。臣猥叨見職。非不榮感。而顧此無似。難以堪承重任。還切悚懼矣。上曰。投刺。已受之否。昌聖曰。初欲以明日受之矣。適値國忌。故欲於再明日受之矣。以金吾堂上請推啓辭。命書批答曰。時囚照律事。朝前已下敎。而更漏已下。尙不草記。該府事極爲駭然。當該堂上竝罷職。今日政擬入。待下批牌招擧行。可也。命退。承史以次退出。
정조 10년
丙午四月十四日三更三點。上御重熙堂。都承旨入侍時。行都承旨李敬養。假注書金祖淳。記注官承膺祚。記事官尹行任。以次進伏訖。上命書傳敎曰。前見箕伯狀本。龜城失火處。多是公廨。待査啓後。欲爲處分矣。時見海伯狀本。位羅鎭失火。至於六十餘戶之多。今又見箕伯狀本。德川失火。又過數十戶。兩西火災。如是迭發。誠爲可悶。令該道。原恤典外。各別顧助。斫給材木。斯速結構奠接。俾無方春失所之弊。待安頓。形止狀聞事。下諭兩道監司。又命書傳敎曰。今日政官事。萬萬駭然。夜漏已近四鼓。禁堂數三望筒。尙不擬入。堂該吏曹堂上。從重推考。禁府堂上前望單子入之。待下批。待開門牌招察任。命退。承史以次退出。
정조 10년
行都承旨金尙集未肅拜。左承旨李時秀未肅拜。右承旨趙衍德坐。左副承旨李頤祥坐直。右副承旨李謙煥未肅拜。同副承旨李復永未肅拜。注書金孝建病一員未差。假注書李儒修病金祖淳仕直。事變假注書李宗烈仕。
정조 10년
李頤祥啓曰。右承旨申大升今日不爲仕進。卽爲牌招。何如。傳曰。許遞。前望單子入之。
정조 10년
李謙煥啓曰。禁衛營將官來言。今日本營軍兵。日次私習云矣。敢啓。傳曰。知道。
정조 10년
李頤祥啓曰。御營廳將官來言。今日本廳軍兵。日次私習云矣。敢啓。傳曰。知道。
정조 10년
李頤祥啓曰。來十八日專經武臣殿講爲之事。命下矣。處所以何處爲之乎。敢稟。傳曰。以宣政殿爲之。
정조 10년
傳于趙衍德曰。前原春監司留待。
정조 10년
傳于趙衍德曰。都承旨與前原春監司入侍。
정조 10년
金孝建病。代以李儒修爲假注書。
정조 10년
傳于趙衍德曰。右副承旨入侍。
정조 10년
有政。吏批。判書李命植式暇。參判未差。參議李集斗進。左副承旨李頤祥進。啓曰。判書李命植式暇。參判未差。小臣獨政未安。何以爲之。敢稟。傳曰。只出緊任。以沈豐之爲吏曹參判。金魯鎭爲刑曹判書。尹蓍東爲工曹參判。李時秀爲禮曹參議。鄭尙淳爲判義禁。洪良浩爲知義禁。李度默爲同義禁。兪彦鎬爲同經筵。鄭杆爲司䆃僉正。申宅和爲翼陵令。洪成源爲引儀。申爲瓦署別提。南衡秀爲典獄參奉。承文副正字單金燦。
정조 10년
再政。以徐龍輔爲大司成。
정조 10년
兵批。判書鄭昌聖進。參判蔡弘履未肅拜。參議李亨元替直。參知柳誼入直進。右承旨趙衍德進。副司直李在簡閔鍾顯徐有成竝單付。
정조 10년
以寶劍望筒。傳于李頤祥曰。懸頉及未肅拜摠管許遞。今日政。以在京無故人差出。
정조 10년
再政。以安川君烓洪良浩爲都摠管。李敬懋尹承烈爲副摠管。
정조 10년
以大司成徐龍輔牌不進罷職傳旨。傳于李頤祥曰。聞有悉𧏮。許遞。前望單子入之。待下批牌招。使之入泮。整飭儒生。待明朝參班。如是申飭之後。若不濟濟。當該大司成。難免罪責。以此嚴飭。
정조 10년
以右副承旨李夔牌不進罷職傳旨。傳于李頤祥曰。許遞。前望單子入之。
정조 10년
傳于李頤祥曰。都承旨與工曹判書入侍。
정조 10년
承旨前望單子入之。金尙集黃昇源趙鼎鎭李復永落點。
정조 10년
承旨前望單子入之。李時秀李謙煥落點。
정조 10년
大司成前望單子入之。李集斗落點。
정조 10년
李頤祥。以禮曹言啓曰。卽接兼監役健元陵令惠陵參奉元陵別檢聯名所報。則七陵龍脈冷井峴上葛麻峴下葛麻峴補土處。今月十二日卯時始役。同月十四日申時畢役云矣。敢啓。傳曰。役處極其浩多。而土石莎草。預先運置。數千名役軍。皆以陵軍。從便使用。工役三日內告完。此皆陵官謁誠董役之效。令李敦源。別檢金履成。參奉李祉源。竝陞敍。參奉李鍾淑半塾馬一疋賜給。領役將校二人。各給內下筒介一部。局內陵軍。則使役日字最多。竝與保率赴役云。然則渠輩可謂疊役。宜有酬勞之擧。令惠廳各給米斗後。草記。
정조 10년
李頤祥。以兵曹言啓曰。依下敎。閤門待令政院書吏姜錫九。決棍五度之意。敢啓。傳曰。知道。
정조 10년
李頤祥。以兵曹言啓曰。依下敎。執杖使令金漢柱。決棍五度之意。敢啓。傳曰。知道。
정조 10년
李頤祥。以兵曹言啓曰。依下敎。政院行首書吏金漢文。決棍五度之意。敢啓。傳曰。知道。
정조 10년
李頤祥。以兵曹言啓曰。依下敎。政院都使令朴成卜。決棍五度之意。敢啓。傳曰。知道。
정조 10년
李頤祥。以兵曹言啓曰。依下敎。吏曹政色執吏書吏李寅紀。決棍三度之意。敢啓。傳曰。知道。
정조 10년
李頤祥。以都摠府言啓曰。今日入直內三廳武兼禁軍及軍兵等。當爲中日習射。而國忌相値。不得爲之之意。敢啓。傳曰。知道。
정조 10년
李頤祥。以義禁府言啓曰。時囚罪人趙濟魯議處。令次堂擧行事。命下矣。趙濟魯親臨課試。事體何等嚴重。職名許解。聖恩實出曲體。則義係往役。在渠道理。宜卽竭蹶趨承之不暇。而促敎屢下。終始違拒。甘心慢命之科。揆其情跡。必以疏本退却。未承批旨。作爲引義之𣠽柄。肆然爲決去就之計。人臣分義。萬萬無嚴。情狀尤極痛惡。以此照律。何如。傳曰。允。亦以草記照律。可也。
정조 10년
李頤祥。以義禁府言啓曰。時囚皆令草記照律。令次堂擧行事。命下矣。時囚罪人李周鳳。傳旨內拿處。罪取考律文。則大明律制書有違條有曰。其稽緩制書者。一日笞五十。名例。有曰。犯私罪笞五十。解見任別敍。大典通編推斷條有曰。犯枉法受職外。笞杖收贖云矣。李周鳳笞五十收贖。解見任別敍。卞璞。全羅前水使鄭觀采狀啓內。今此楸子島漂到人。旣是異國人物。則先爲問情後。護送節次。當爲按例擧行。同島別將金汝俊。不過以該群差送一土校。不知邊情之體重。恣意出送於近陸內地。言念邊情。誠萬萬驚駭。身爲主鎭。若有一分察飾之道。則豈有此駭妄之擧。其罪狀。令攸司稟處。罪取考律文。則大明律不應爲條有曰。凡不應得爲而爲之。事理重者。杖八十。大典通編推斷條有曰。犯私罪。杖八十。奪告身三等。犯枉法受贓外。笞杖竝收贖云矣。卞璞杖八十收贖。奪告身三等。許𣷯。全羅監司李在學査啓內。惟此城堞一款。雖爲自明之端。其外現發諸條。俱是難恕之罪。酒政之每至沈酗。別射之不行前例。厚招怨謗。有該廳聞。而至於許多校吏之或差或仍。雖不可盡歸之於賂逕。加出千摠。多至八人。使其行賂之跡。播諸營屬之口。身爲閫任。受此瑣謗。尤萬萬可駭。其罪狀。令該府稟處。罪取考律文。則大明律不操練軍士條有曰。凡各處守禦官。不守紀律。不操練軍士及城池不完者。杖八十。官吏受財者。計贓科斷。枉法贓一貫之上。至一十貫。杖九十。濫設官吏條有曰。若弓兵人等。額外濫充者杖一百。名例。有曰。二罪以上俱發。以重者論。大典通編推斷條有曰。犯私罪。杖一百決杖。告身盡行追奪。雜令條有曰。王府。決杖者。代以金贖云矣。許𣷯從重論。杖一百收贖。告身盡行追奪。竝放送。柳鎭琡傳旨內。觀於洋中逗遛。可知其慌亂避事。奚暇節度方略於屬鎭守宰乎。官是上官。罪難倖免。不能前進罪。終不可歇看。此一款事件。無關於搜討。今之持峻議者。亦似無雌黃。令該府拿問處之。罪取考律文。則大明律詐僞條有曰。臨事避難事。重者杖八十。對制上書。詐不以實條有曰。凡奏事上書詐不以實者。杖一百徒三年。名例。有曰。二罪俱發。以重者論。大典通編推斷條有曰。犯私罪。杖一百以上決杖。告身盡行追奪。雜令條有曰。王府。決杖者。代以金贖云矣。柳鎭琡從重論。杖一百收贖。告身盡行追奪。忠淸道淸州牧雙樹驛徒三年定配。而以傳旨內辭意。具罪目。依例發遣府書吏。押送配所。何如。傳曰。允。如有功議。各減一等。軍任受賂之許漣。罪止奪告身。行船後時之柳鎭琡。勘以徒三年擬律。未知其稱當。卿等推考兩囚。更爲照律草記。可也。
정조 10년
丙午四月十五日辰時。上御重熙堂。右副承旨入侍時。右副承旨趙衍德。假注書金祖淳。記事官李崑秀尹行任。原任直閣鄭東浚。以次進伏訖。上曰。兼春秋入侍。賤臣承命。與兼春秋承膺祚偕入進伏。以判義禁金華鎭。知義禁李在簡。同義禁沈豐之牌不進傳旨。命書傳敎曰。俱有衆所共知實故。無以入肅云。竝許遞。政官牌招開政。衍德曰。新除授承旨李夔。方在罷散中。何以爲之乎。敢此仰達矣。上曰。敍用。可也。出擧條命退。諸臣以次退出。
정조 10년
丙午四月十五日辰時。上御重熙堂。都承旨與前原春監司入侍時。行都承旨李敬養。記事官金孝建許鞏。記注官承膺祚。前原春監司李時秀。以次進伏訖。上曰。道內事情。何如。時秀曰。嶺東自經年前歉歲。尙未蘇復。嶺西則春窮轉甚。民事遑汲矣。向有加分之下敎。故民得少紓矣。敬養曰。昨日禁府時囚照律草記時。同義禁蔡弘履。初不參坐。而混入於罷職現告中。誤爲捧納。臣實惶恐。而旣不同參。則宜有分揀。昨日政。兵曹參判。同義禁差代。望筒勿施。何如。上曰。依爲之。出擧條命書榻敎曰。兵曹入直郞廳汰去。命退。諸臣以次退出。
정조 10년
丙午四月十五日未時。上御重熙堂。都承旨與工曹判書入侍時。行都承旨李敬養。假注書金祖淳。記事官李崑秀尹行任。工曹判書李文源。以次進伏訖。上曰。七陵奉審則皆無頉乎。文源曰。無頉矣。上曰。役處皆畢功乎。文源曰。昨夕畢役矣。上曰。何以能神速也。文源曰。上葛麻。卽健元陵字內。下葛麻。卽懿陵字內也。役處合爲三處。而付役軍爲數千餘名。陵官亦着實董役。故易得訖功矣。上曰。陵軍赴役爲幾名乎。文源曰。三百七十名。而屢日效力矣。上曰。始役以十二日爲之乎。文源曰。然矣。上曰。役軍雖多。何以能如是之速也。文源曰。三陵陵官皆預儲土石莎草。故役軍無運土石浮莎草之勞。只於近處輸用。故事半功倍矣。上曰。陵官姓名爲誰。文源曰。健元陵令李敦源。元陵別檢金履成。參奉李祉源。惠陵參奉李鍾淑矣。上曰。赴役陵軍每名。給回糧米一斗。則當爲幾石乎。文源曰。當爲二十餘石矣。上曰。然則分付惠廳頒給。好矣。命書禮曹陵役草記批答。文源曰。陵軍頒賞米。自京受去之際。爲弊不少。楊州東倉所在米換給。似好。以此意分付惠廳。何如。上曰。依爲之。出擧條文源曰。臣奉審東七陵。則徽陵崇陵兩陵丁字閣窓戶。間多罅隙。所見誠爲未安。而從便修補。不過一時之役。分付該曹。端午祭享罷後。卽爲擧行。何如。上曰。依爲之。門板則朴排時。從便移置齋室爲之。不必別爲告由。以此分付該曹。可也。出擧條上曰。工判先退。文源承命退出。命書榻敎曰。新除授禁府堂上牌招。時囚議處。命書傳敎曰。大司成聞有實故。許遞。今日政。在京無故人差出。待下批牌招。命退。諸臣以次退出。
정조 10년
丙午四月十五日酉時。上御誠正閣。同副承旨入侍時。同副承旨李頤祥。假注書金祖淳。記事官李崑秀尹行任。以次進伏訖。上命書寶劍望筒傳敎曰。懸頉及未肅拜人許遞。以在京無故人。今日政差出。頤祥書訖。上曰。承旨自萊府還矣。邊情或有可達之事乎。頤祥曰。倭情日益祚僞。而別無他事端。惟是外上一事。每致開市之生梗。故臣輒以與受同罪之意。申飭約條。則倭人亦不敢如前生頉。至於向來事。卽爲妥帖。而大抵對馬島太守事。誠極乖亂。其勢似難久全矣。上曰。吏曹判書入侍。出榻敎賤臣承命出。與吏曹判書李命植偕入進伏。上曰。趙濟魯之罪。以渠疏見阻喉院。而自上不卽推入賜批。爲引義。故囚之東間。非爲課試之不參而然。則今此議處。只以不參試役爲言。不參試役之罪。若論其律。直不過笞三十而止耳。何至於囚之東間乎。禁堂之以輕罪議處者。欲其律名之隨輕也。此議處。卽爲還給。更令議處事。分付。賤臣承命出傳。上曰。吏判進前。俄者入稟之事。司謁不能分明入奏。故玆召卿矣。金履成事。果何謂也。命植曰。金履成之坐枳。臣未諳其委折。曾於筵中。伏聞金鍾秀爲吏判時。欲通金履成爲郞官所阻。至徹聰聽云。而其時郞官。臣不知爲何人。故不得問之。不問之前。遽然擬入。實涉輕先。故俄果入稟矣。上曰。金鍾秀於戊戌都政。欲擬望。則其時郞廳沈豐之曰。此人見枳。未能詳知。姑且置之云云。沈豐之。非以金履成有釁累而枳之也。卽不能詳知之故也。大抵此人。以金悌行之姪。見枳至今。悌行亦非贓吏。則歲久年深之後。或有可議之道。況其侄乎。此則似無持難之端矣。命植曰。若然則一典籍望。何慳之有。而大體悌行。非但贓汚。行身不善。見枳於世矣。至於其姪。則坐其叔之累。不爲擬望似過。臣當問于沈豐之後。擬與不擬。可以定之矣。抑臣又有至切之懇。敢此仰達矣。臣之報效。在於筋力奔走。故藥房則臣之行公。爲五十日。限以顚覆。而至於銓曹。則昨年六月大政。臣當之。又隔一都目。臣復叨此職。非但國體苟艱。臣積被睢盱。畢竟狼狽。臣亦自知者。明矣。無補於國。有害於身。臣之前後所蒙。莫非典保之恩。臣常感激。若於此職。又蒙庇覆之恩。得以涵泳於鳶飛魚躍之天。是臣所望於聖明者也。上曰。前吏判之罷職。亦出曲保。蓋前吏判則如自家之言。動輒罣礙。注措極難。故未免典副。而卿則所秉之義理。所做之事爲。予嘗嘉之。況今朝象携貳之時。專賴卿彌綸保合。以鎭世道。非不欲曲保。而爲朝象。爲世道。萬無許施之理。且今大政。只隔兩月。無異臨陣。卿須勿復言也。命植曰。臣得承此敎於聖明。臣雖死矣。豈敢復言。而臣之情懇。則如俄者所達矣。上曰。華陽洞儒生疏批。卿見之乎。命植曰。伏覩矣。上曰。予意則華陽洞萬東廟。事體重大。若非宋先正。則不當侑食。權文純雖是嫡傳。似不必追配。蓋重其事體。尊其廟貌之義。當如是矣。考巖書院追配事。卽是不可已之事。故許之矣。若以華洞書院。卽先正志事。而文純成之。欲爲追配。則是有不然者。斯文之嫡傳爲重。書院之成就較輕。豈可以此爲定耶。命植曰。臣等之意。初與儒生無異矣。及覩批旨。怳然覺悟。不勝欽仰矣。上曰。近來疹症。尙爾大熾乎。命植曰。然矣。近來此疾消熱之劑。專用安神丸。故安神丸極貴。而以臣方帶內局之任。多有來乞者矣。上曰。予所以頻令製進此劑者。非有用處。蓋爲此也。雖不能置諸通衢。人人皆給。自內旣廣製。則似有波及之事矣。命植曰。不但疹也。近來多有不知名之症云矣。上曰。何症也。命植曰。其症不一。或有神氣眩昏。漸至窒塞不起者。或有合躍數次。仍爲昏絶者。或有三打腦而繼以嘔血者。其名曰腦打。其中眩昏窒塞者。自己酉年始行。初頭傷人甚多。末乃以燒酒或牛脯救之。至今亦然。其外二症。則乃今年始有之病云矣。上曰。此則用何藥治之云耶。命植曰。別無當劑。故逢着則往往有難救之患云矣。上曰。承旨自廣州來。其處亦然否。頤祥曰。水原廣州之間。亦有昏窒之症。至於合躍腦打等病。未聞其有之矣。命植曰。臣亦不曾目見。而擧世皆謂流行云矣。上曰。今番一霈。可謂甘雨也。屢日切望之餘。不勝萬幸矣。命植曰。然矣。日前甘霈旣注。今日又有雲氣。數日內。若更雨。則麥豐已判。麥豐則秋農自當豐登。今年民事。可預期其穰穰矣。上曰。向來嚴璹事。果何意云耶。命植曰。彼方自解以爲。頃在沁都時。有所作詩矣。其後有來見彼者。而不能善待。故其人銜怒。竊改字句。心至此境云云。而第其若偶云者。似未必竊改者之所可粧撰。則其分疏之言。亦未準信矣。上曰。璹之爲人口氣。自來如此。或爲自家之長處。或不免爲病處。而至於此等事。決不可肆發舊習。則今此所失。難免衆謗矣。毋論做事與不做事。能辦人所難辦之一死字。則豈可以做事不做事。容議於其間耶。一死固已卓然爲後人者。但當成其美也。故相崔鳴吉在瀋。與文正酬酢。而有引朱子所論謝安王坦之迎桓溫事。以比故相迎淸人事。則古人之成美。有可見也。璹之此事。豈非大段失着乎。命植曰。聖敎至當矣。世或有尤張巡之論。然死節固衆人之所未易辦。而彼獨辦之。則旣死之後。何可復爲追論其未死前事耶。且此亦文忠之數也。伊時明白立節。而爲人所誣。至有偶然失火之說。百餘後。又有嚴璹之事。則誠怪訝之事也。上曰。然矣。命植曰。事雖微小。亦係政令。故敢此仰達矣。內局書員之囚禁於龍虎營者。已過四十餘日。令攸司科治後放送。似好矣。上曰。卿之所奏旣如此。渠輩雖甚駭痛。當放釋矣。仍命賤臣曰。分付龍虎營敎鍊官。卽爲放送。可也。賤臣承命出傳。命書榻敎曰。新除授承旨牌招。上命讀禁府啓目訖。命退。諸臣以次退出。
정조 10년
丙午四月十五日初更三點。上御重熙堂。都承旨入侍時。行都承旨李敬養。假注書金祖淳。記事官李崑秀尹行任。以次進伏訖。上曰。左承旨右承旨何爲出去耶。敬養曰。左承旨有實病。右承旨有實故云矣。上曰。承旨之行公。爲幾日耶。敬養曰。已爲五六日矣。臣自近年以來。殆同變性。無以連日供職矣。上曰。承旨豈崇品乎。何得筵中辭職。承旨則推考。然亦當體念矣。仍命書傳敎曰。聞其情懇。宜有恕諒。都承旨李敬養許遞。前望單子入之。待下批牌招察任。又命書傳敎曰。聞知申言。左承旨趙時偉。以病出去云。右承旨洪仁浩。以實故出去云。竝許遞。前望單子入之。待下批。一體牌招。推移入直。上曰。承旨。以金尙集黃昇源趙鼎鎭李復永出牌。牌去來催促。賤臣承命出傳。命書榻敎曰。新除授摠管牌招察任。上曰。時囚議處及照律草記。令次堂擧行。出榻敎上曰。承旨牌去來知入。賤臣承命出傳。還奏曰。黃昇源趙鼎鎭皆有實故云矣。命書傳敎曰。左承旨右承旨聞有實故。許遞。前望單子入之。待下批牌招察任。上曰。承旨落點。以李時秀李謙煥頒布。可也。命退。諸臣以次退出。
정조 10년
行都承旨金尙集坐。左承旨李時秀坐。右承旨趙衍德坐直。左副承旨李頤祥坐。右副承旨李謙煥坐。同副承旨李復永坐直。注書金孝建病一員未差。假注書李儒修仕金祖淳仕直。事變假注書李宗烈仕。
정조 10년
李時秀啓曰。禮曹參判李亨逵。刑曹參判金頤柱。除拜後過三日。不爲出肅。依定式。竝推考警責。仍卽牌招察任。何如。傳曰。允。
정조 10년
趙衍德啓曰。合辭方張之時。兩司無詣臺之員。事甚未安。除在外引避退待未署經外。未肅拜呈告人。竝卽牌招。何如。傳曰。允。
정조 10년
李時秀。以兵曹言啓曰。新除授天摩僉使李東赫老母。今年八十三歲。法不當遠離赴任。呈狀乞遞。邊將之親。年七十五歲以上者。許遞其任。已有定式。依例改差。何如。傳曰。允。
정조 10년
李時秀。以兵曹言啓曰。景福宮衛將吳海淸。身病猝重。旬月之內。無望供職。呈狀乞遞。輪番之任。不可久曠。改差。何如。傳曰。允。
정조 10년
有政。吏批。判書李命植進。參判沈豐之牌不進。參議未差。都承旨金尙集進。以徐鼎修爲吏曹參議。沈墢爲同敦寧。尹承烈爲禮曹參判。尹行元爲禮曹參議。宋祥濬爲禮曹佐郞。李遠培爲刑曹正郞。李徹祥爲掌苑別提。
정조 10년
兵批。判書鄭昌聖進。參判蔡弘履未肅拜。參議李亨元病。參知柳誼入直進。左承旨李時秀進。以趙世選爲同知。玉器儁爲景福將。黃泰彦爲淸州營將。白命琋爲天摩僉使。僉知二單廉天培趙命稷。副司直單申大升李夔。
정조 10년
傳于李時秀曰。未肅拜及懸頉摠管。竝許遞。令該曹口傳差出。寶劍望筒修正以入。
정조 10년
兵曹口傳政事。以李鎭恒柳鎭恒爲副摠管。副司直單李秉模。
정조 10년
吏曹口傳政事。以韓光植爲兵曹正郞。金鑧爲兵曹佐郞。
정조 10년
趙衍德。以弘文館言啓曰。能講人。今日內。替直事。命下矣。本館上番副校理臣沈晉賢。當爲替直。而校理金啓洛。家有拘忌。新除授校理吳泰賢在外。副校理尹羽烈未肅拜。無他推移之員。副校理尹羽烈。卽爲牌招。以爲替直之地。何如。傳曰。允。
정조 10년
李時秀。以兵曹言啓曰。專經武臣講官加抄啓人員及減下人員。別單書入之意。敢啓。傳曰。知道。
정조 10년
李復永。以禁衛營言啓曰。本營中軍柳鎭恒。身病猝重。勢難察任。改差。何如。傳曰。允。
정조 10년
趙衍德。以義禁府言啓曰。時囚罪人趙濟魯。議處草記批旨內。亦以草記照律事。命下矣。趙濟魯議啓內。親臨課試事體。何等嚴重。職名許解。聖恩實出曲體。則義係往役。在渠道理。宜卽竭蹶趨承之不暇。而促敎屢下。終始違拒。甘心慢命之科。揆其情跡。必以疏本退却。未承批旨。敢作引義之𣠽柄。肆然爲決去就之計。人臣分義。極爲無嚴。究厥情狀。萬萬痛惡。以此照律。罪取考律文。則大明律制書有違條有曰。凡奉制書。有所施行而違者。杖一百。職制條有曰。在朝官員。面諭改除。托故不行者。杖一百。公式條有曰。有所規避者。加本罪二等。名例有曰。二罪俱發。以重者論。大典通編推斷條有曰。犯私罪。杖一百以上之罪。決杖。告身盡行追奪。雜令條有曰。王府決杖者。代以金贖云矣。趙濟魯。從重論一百罪。加二等。杖七十收贖。告身盡行追奪。忠淸道連山縣平川驛徒一年半定配。而以議啓內辭意。具罪目。依例發遣府羅將。押送配所。何如。傳曰。無論擬律當否。如有功議。各減一等。
정조 10년
李復永。以左右捕廳言啓曰。因刑曹草記。東部殺獄逃躱罪人等。令捕廳譏捕事。命下矣。罪人朴汝出伊。其子枝蕃。一竝捉得。押送秋曹之意。敢啓。傳曰。知道。
정조 10년
大司諫朴天衡。執義趙弘鎭。掌令魚錫齡。持平金遇國。校理金啓洛。副校理沈晉賢。修撰洪聖淵。副修撰洪義浩李羽晉啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。亟施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。快正王法。答三司曰。不允。
정조 10년
大司諫朴天衡。執義趙弘鎭。掌令魚錫齡。持平金遇國啓曰。請養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。跂賊等凶種之年未滿者。待其稍長。卽施邦刑。俾絶凶逆易種養禍之患。請亟寢煥億島配之命。仍令王府。加刑得情。快示王章。請物故罪人衡。亟命王府。施以孥戮之典。請梟示罪人炯采。亟命王府。快施孥戮之典。請正刑罪人福榮。亟命王府。快施孥戮之典。請亟令王府。夏賊之親屬奴傔及連伊夫妻。竝嚴加鞫問。亟寢夏賊子女待年用法之命。大逆不道罪人。斗恭親屬應坐之類。一依适雲例擧行。英材斗恒。更令王府。設鞫嚴問。期於得情。快正典刑。答兩司曰。不允。
정조 10년
持平金遇國啓曰。請大靜縣爲奴罪人金壽賢。依律處斷。請興陽縣爲奴罪人河翼龍。亟令王府。設鞫得情。快正王法。請物故罪人國榮。亟施孥籍之典。請尹得孚。嚴鞫得情。請亟寢煥九島配之命。卽令王府。拿來嚴鞫。快正典刑。請還寢李魯春絶島安置之命。亟令王府。設鞫嚴問。期於得情。請物故罪人德夏。亟施孥籍之典。請亟寢文載質李昌順李昌京宋斗一金命卜洪達洙等酌處之命。仍令王府。設鞫嚴問。鉤得根因。快正王法。新除授持平尹載命。時在京畿富平地。司諫院獻納許晊。時在振威地。正言韓用龜。時在黃海道白川地。請竝斯速乘馹上來事。下諭。答府曰。不允。下諭事。依啓。
정조 10년
丙午四月十六日卯時。上御宣政殿。日次儒生殿講入侍時。行都承旨金尙集。左承旨李時秀。右承旨趙衍德。左副承旨李頤祥。右副承旨李謙煥。同副承旨李復永。假注書李儒修金祖淳。記注官承膺祚。記事官李崑秀尹行任。直閣鄭大容。考官判府事徐命善。行副司直徐有隣尹承烈。參考官行副司直朴天行尹行元。司書徐美修。副司直宋民載等。以次進伏訖。命善曰。近來日氣不調。此時聖體。若何。上曰。一樣矣。上曰。事變注書入侍。同爲收栍。可也。賤臣承命出。與事變注書李宗烈偕入。兵曹判書鄭昌聖曰。殿座侍衛。本曹堂郞。例各二員。而參判蔡弘履仍任擧條。姑未啓下。參議李亨元聞有實故。正郞李翼晉。佐郞柳文養。亦有頉。佐郞金熙采未肅拜。一員未差。無以備員故。敢此仰達矣。上曰。金熙采改差。與正郞未差之代。令該曹口傳差出。可也。出擧條昌聖曰。近來輪行之症。無家無之故。凡於侍衛之職。皆稱有頉。至於別雲劍摠管之望。絶無無故可擬者。當此之際。不可無闊狹之道。此後若値殿座之時。前期受點於雲劍摠管之望者。苟非切已之病憂。則出住他所。盡心淸齋。未爲不可。又或已經而今乾淨者。尤不必以未踰朔。爲拘宿淸齋。亦可出入闕中。毋得循例稱頉之意。出擧條申飭。何如。上曰。依爲之。出擧條命書傳敎曰。禮曹參判許遞。與參議未差之代。政官牌招開政。殿講畢。命書傳敎曰。日次儒生殿講。通幼學洪仁榮許鏶李羲甲。竝依通編所載給分。略粗以下。今番俱不成樣。竝勿論。命退。諸臣以次退出。
정조 10년
丙午四月十六日申時。上御誠正閣。同副承旨與專經文臣居不人入侍時。同副承旨李復永。假注書金祖淳。記注官承膺祚。記事官尹行任。以次進伏訖。上曰。藝文提學。與入直閣臣入侍。賤臣承命出。與藝文提學李命植。待敎李崑秀偕入進伏。上曰。兵判及直閣入侍。賤臣承命出。與行兵曹判書鄭昌聖。直閣鄭大容偕入進伏。上曰。居不人。以次應講。副校理沈晉賢等。以次應講畢。上曰。今番居不人。勿令替直。各於直所。熟讀成誦。竝諺解讀之事。分付。命退。諸臣以次退出。
정조 10년
丙午四月十六日酉時。上御重熙堂。坐直承旨入侍時。右承旨趙衍德。假注書金祖淳。記事官李崑秀尹行任。以次進伏訖。命書榻敎曰。能講人。皆令今日替直。命讀公事。衍德讀奏。命退。諸臣以次退出。
정조 10년
行都承旨金尙集坐。左承旨李時秀坐直。右承旨趙衍德坐。左副承旨李頤祥坐。右副承旨李謙煥坐直。同副承旨李復永坐。注書金孝建病一員未差。假注書李儒修仕金祖淳仕直。事變假注書李宗烈仕。
정조 10년
李時秀啓曰。禁衛營將官來言。今日本營軍兵。日次私習云矣。敢啓。傳曰。知道。
정조 10년
李時秀啓曰。御營廳將官來言。今日本廳軍兵。日次私習云矣。敢啓。傳曰。知道。
정조 10년
傳于李時秀曰。都承旨入侍。
정조 10년
以寶劍單子。傳于李時秀曰。在外及懸頉摠管許遞。令該曹口傳差出。待下批。更爲修整以入。
정조 10년
兵曹口傳政事。以西淸君煋爲都摠管。洪秀輔李聖圭李達秀爲副摠管。
정조 10년
以摠戎使千摠望筒。傳于李時秀曰。以此人據此任。予意夫豈保肅。此家以肺腑之親。兼翊戴之勳而不薰。染無適莫除守拙規。至今獨得全保。古所謂戚里之賢。國家之福云者。政爲此家準備。若使爲其家子孫者。一毫有踰防越範之事。則實但負國。是誠負先。寧忍爲是。寧忍爲是。昨年新除後筵敎。特先事之過忍。伊後擧措。已多實其事之忍矣。卽於倆將下之時。聞有諺廳千摠望筒。取以見之。一見自不覺瞠眼。此人。亦容此等手段乎。設欲售此後倆差。待叨銓時越之。尙未晩也。大抵幺麽將官一窠之純擬䮕擬。何關於調停之治規。而以此人論此事。心跡已綻。其負國負先之罪。百倍甚於淸顯之一望三通。況許多戚畹。餘者只是此一家。而又不欲小心消受。放浪至此。以予念舊家。必欲全保之意。豈可以事小而忽之。立視其畢竟顚沛乎。所坐雖潊其不可長。摠戎使金思穆。亟施罷職之典。其代。卽爲擬薦。待下批牌招。傳授密符及敎諭書。
정조 10년
備邊司薦望。以李邦一爲摠戎使。
정조 10년
兵曹口傳政事。以趙圭鎭爲禁衛中軍。
정조 10년
以副校理尹羽烈牌不進罷職傳旨。傳于金尙集曰。只推。
정조 10년
李謙煥。以弘文館言啓曰。副校理尹羽烈。旣爲只推之命。卽爲牌招察任。副修撰洪義浩連呈辭單。不爲行公。一體牌招。何如。傳曰。允。
정조 10년
以副修撰洪義浩牌不進罷職傳旨。傳于李謙煥曰。許遞與兩司未差之代。前望單子入之。
정조 10년
李謙煥。以弘文館言啓曰。新除授校理吳泰賢。時在京畿龍仁地。經筵入番事緊。請斯速乘馹上來。下諭。傳曰。依啓。
정조 10년
李頤祥。以御營廳言啓曰。武藝別監扈英哲。因其私事。稱以白活。乘醉到門。語多駭妄。此輩酗酒之習。不可不嚴禁。從重勘罪。而係是掖隷。何以爲之。敢啓。傳曰。前後飾禁。果何如。而渠輩猶不知畏。又復干冒。究欮罪狀。萬萬痛駭。旣聞之後。不可尋常處之。令訓將嚴棍。捧招草記。更當別樣懲治。以此知悉。可也。
정조 10년
李頤祥。以刑曹言啓曰。因御營廳草記。衛將所使令金世得。決棍十五度。移送秋曹事。命下矣。罪人金世得。莫重內試放時。弄奸情節。遲晩納招。而取考律文。則大典通編武科條有曰。科場用奸者。邊遠充軍。依此律。金世得慶尙道梁山郡充軍定配。卽爲押送之意。敢啓。傳曰。渠之同情用奸與否。更爲取招以聞。待判下發配。可也。
정조 10년
李謙煥。以刑曹言啓曰。因左右捕盜廳啓辭。殺獄逃躱罪人朴汝出伊其子枝蕃一倂捉得。狎送秋曹事。命下矣。在逃罪人三漢中龍石。自本曹。已爲捉得。汝出伊枝蕃。今纔就捕。竝具格牢囚。以待會推。而當初見失之刑鎖部屬等。竝自臣曹。考律勘處。何如。傳曰。允。
정조 10년
李頤祥。以義禁府言啓曰。時囚罪人趙濟魯。杖七十收贖。告身盡行追奪。徒一年半定配照律草記批旨內。無論擬律當否。如有功議。各減一等事。命下矣。趙濟魯。漢原府院君七寸親云。議減一等。杖六十收贖。告身盡行追奪。忠淸道連山縣平川驛徒一年定配之意。敢啓。傳曰。旣有功議各減一等之命。只書議減。亦言功議。前所未聞之擧。後弊所在。實係不少。此草記勿施。其委持。該房査聞以啓。
정조 10년
李謙煥。以義禁府言啓曰。趙濟魯。杖七十收贖。告身盡行追奪。徒一年半定配。照律草記批旨內。無論擬律當否。如有功議。各減一等事。命下矣。趙濟魯五代祖泰相。保社原從功臣。漢原府院君七寸親云。功議各減一等。減徒加杖。杖一百收贖。告身盡行追奪之意。敢啓。傳曰。知道。
정조 10년
李謙煥。以義禁府言啓曰。時囚罪人李周鳳。笞五十收贖。解見任別敍。卞璞。杖八十收贖。奪告身三等照律草記批旨內。如有功議。各減一等。許𣷯柳鎭琡等。更爲照律草記事。命下矣。李周鳳八代祖晬。扈聖原從功臣云。功減一等。笞四十收贖。附過還職。卞璞父必華。揚武原從功臣云。功減一等。杖七十收贖。奪告身二等放。許𣷯。全羅監司李在學收啓內。惟此城堞一款。雖爲自明之端。其現發諸條。俱是難恕之罪。酒政之每至沈酗。別射之不行前例。厚招怨謗。有該聽聞。而至於許多校吏之或差或仍。雖不可盡歸之於賂逕。加出千摠。多至八人。使其行賂之跡。播諸營屬之口。身爲閫任。受此瑣謗。萬萬可駭。罪考律文。則大明律不操鍊軍士條有曰。凡各處守禦官。不守紀律。不操鍊軍士及城池不完者。杖八十。濫設官吏條有曰。若弓兵人等。額外濫充者杖一百。官吏受財條有曰。凡官吏受財者。計贓科斷。枉法贓。一貫之上。至二十貫。杖六十徒一年。名例有曰。二罪以上俱發。以重者論。大典通編推斷條有曰。犯私罪。杖一百以上決杖。告身盡行追奪。雜令條有曰。王府決杖者。代以金贖云矣。許𣷯。從重論。杖六十收贖。告身盡行追奪。黃海道鳳山郡劍水驛徒一年定配。柳鎭琡。傳旨內。觀於洋中逗遛。可知其慌亂避事。奚暇節度方略於屬鎭守宰乎。官是上官。罪難倖免。不能前進之罪。終不可歇看。此一款事件。無關於搜討。今之持峻議者。亦似無雌黃。令該府拿問處之。而渠之所供內。初云依前例不爲躬往。又云馳往該島。不得渡海之意修啓。莫重狀啓。旣以爽實云云。罪取考律文。則大明律詐僞條有曰。臨事避難。事重者杖八十。對制上書。詐不以實條有曰。凡對制及奏事上書。詐不以實者。杖一百徒三年。名例有曰。二罪俱發。以重者論。大典通編推斷條有曰。犯私罪。杖一百以上決杖。告身盡行追奪。雜令條有曰。王府決杖者。代以金贖云矣。柳鎭琡從重論。杖一百收贖。告身盡行追奪。忠淸道淸州牧雙樹驛徒三年定配。而以傳旨內辭意。具罪目。依例發遣府書吏。竝狎送配所。何如。傳曰。允。如有功議。各減一等。
정조 10년
李謙煥。以義禁府言啓曰。時囚罪人許𣷯。杖六十收贖。告身盡行追奪。黃海道鳳山群徒一年定配。柳鎭琡。杖一百收贖。告身盡行追奪。忠淸道淸州牧徒三年定配。照律草記批旨內。允。如有功議。各減一等事。命下矣。許𣷯四代祖完。靖社原從功臣云。功減一等。減徒加杖。杖一百收贖。告身盡行追奪。柳鎭琡六代祖珩。振武原從功臣云。功減一等。杖九十收贖。告身盡行追奪。忠淸道淸州牧雙樹驛徒二年半定配之意。敢啓。傳曰。知道。
정조 10년
大司諫朴天衡。執義趙弘鎭。掌令魚錫齡。持平金遇國。校理金啓洛。副校理沈晉賢。修撰洪聖淵。副修撰洪義浩李羽普啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。亟施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。快正王法。答三司曰。不允。
정조 10년
大司諫朴天衡。執義趙弘鎭。掌令魚錫齡。持平金遇國啓曰。請養遂獻遂。竝令王府。設鞫嚴問。還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請亟寢煥億島配之命。仍令王府。加刑得情。夬施王章。請物故罪人衡。亟命王府。施以孥戮之典。請島配罪人炯采。亟命王府。夬施孥戮之典。請正刑罪人福榮。亟令王府。夬施孥戮之典。請亟令王府。夏賊之親屬奴傔及連伊夫妻。竝嚴加鞫問。亟寢夏賊子女待年用法之命。大逆大道罪人斗恭親屬應坐之類。一依适雲例擧行。英材斗桓。更令王府。設鞫嚴問。期於得情。夬正典刑。答兩司曰。不允。
정조 10년
持平金遇國啓曰。請大靜縣爲奴罪人金壽賢。依律處斷。請興陽縣爲奴罪人河翼龍。亟令王府。設鞫得情。夬正王法。請物故罪人國榮。亟施孥籍之典。請尹得孚。嚴鞫得情。請亟寢煥九島配之命。卽令王府。拿來嚴鞫。夬正典刑。請還寢李魯春絶島安置之命。亟令王府。設鞫嚴問。期於得情。請物故罪人德夏。亟施孥籍之典。請亟寢文載質李昌順宋斗一金命福洪達洙等酌處之命。仍令王府。設鞫嚴問。鉤得根因。夬正王法。答府曰。不允。
정조 10년
行都承旨金尙集坐。左承旨李時秀坐。右承旨趙衍德坐直。左副承旨李頤祥坐直。右副承旨李謙煥坐。同副承旨李復永坐。注書金孝建病一員未差。假注書尹悌東仕李相璜仕直。事變假注書未差。
정조 10년
李時秀啓曰。合辭方張之時。諫院無詣臺之員。事甚未安。除在外未署經外。大司諫朴天衡。卽爲牌招。何如。傳曰。允。
정조 10년
李謙煥啓曰。禁衛營將官來言。今日本營日次私習云矣。敢啓。傳曰。知道。
정조 10년
李謙煥啓曰。御營廳將官來言。今日本廳軍兵。日次私習云矣。敢啓。傳曰。知道。
정조 10년
以李昌會囚單子。傳于李謙煥曰。分揀放送。
정조 10년
以大司諫朴天衡牌不進罷職傳旨。傳于李謙煥曰。只推。
정조 10년
以專經武臣不通人禁推傳旨。傳于李謙煥曰。依專經文臣例。能誦後替直。
정조 10년
李儒修禁推。代以尹悌東爲假注書。
정조 10년
金祖淳禁推。代以李相璜爲假注書。
정조 10년
李宗烈禁推。代以朴瑞源爲事變假注書。
정조 10년
李儒修金祖淳李宗烈禁推傳旨。傳于李謙煥曰。生疎所致。今番則分揀。後勿如是之意。招致院中。嚴飭分付。
정조 10년
朴瑞源在外。代以李德鉉爲事變假注書。李德鉉在外。代以尹光顔爲事變假注書。
정조 10년
傳于李時秀曰。右承旨入侍。傳于李時秀曰。坐直承旨入侍。
정조 10년
李頤祥。以兵曹言啓曰。今日殿座時。別雲劍趙時偉。時無職名。依例口傳付軍職。何如。傳曰。允。
정조 10년
兵曹口傳政事。行副司直趙時偉。摠戎使單李邦一。
정조 10년
李頤祥。以兵曹言啓曰。專經武臣殿講不通人員。依專經文臣例。能誦後替直事。命下矣。依下敎。闕內各廳官員原入直外。使之別省記入直。其餘各司官員與各營將官。則亦爲本司本營別省記入直之意。敢啓。以元入直修正省記。而數外則以別省記爲之。各營將官及闕外各司官員。準此擧行。能誦後。本曹草記。待批下。使之替直。此後專經講不通人。若有罰直之命。依此下敎。定式施行。可也。
정조 10년
李頤祥。以都摠府言啓曰。今日入直內三廳武兼禁軍及軍兵等。當爲中日習射。而親臨專經武臣殿講相値。不得爲之之意。敢啓。傳曰。知道。